ΓΡΑΠΤΗ ΕΡΩΤΗΣΗ E-0031/02

υποβολή: Christopher Huhne (ELDR) προς την Επιτροπή

(23 Ιανουαρίου 2002)

Θέμα: Η διακύμανση των τιμών

Προτίθεται η Επιτροπή να παράσχει αριθμητικά δεδομένα για την ευρωζώνη ανάλογα με τα δεδομένα που παρέσχε για την Ευρωπαϊκή Ένωση (για την περίοδο από το 1999 έως το 2000) σχετικά με τη διακύμανση των τιμών (ιδιωτική κατανάλωση συνεκτιμώντας την έμμεση φορολογία) για κάθε κράτος μέλος στην έκθεση που εξέδωσε με τίτλο: Οικονομική μεταρρύθμιση: Έκθεση για τη λειτουργία των κοινοτικών αγορών, προϊόντων και κεφαλαίων(1)·

Προτίθεται η Επιτροπή να παράσχει ανάλογα αριθμητικά δεδομένα και για τα κράτη μέλη που δεν ανήκουν στην ευρωζώνη·

(1) COM(2001)736 τελικό.

Απάντηση του κ. Bolkestein εξ ονόματος της Επιτροπής

(18 Μαρτίου 2002)

Ο Πίνακας 1 που δείχνει το συντελεστή διακύμανσης για την Ένωση ως σύνολο και για τα 12 κράτη μέλη που συμμετέχουν στην Οικονομική και Νομισματική Ένωση (ΟΝΕ) όσον αφορά την ιδιωτική τελική κατανάλωση κατά την περίοδο από το 1992 έως το 2000(1), αποστέλλεται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου. Ο συντελεστής διακύμανσης για τα 12 κράτη μέληπολογίστηκε για ολόκληρη την περίοδο, αν και το τρίτο στάδιο της ΟΝΕ δεν ξεκίνησε παρά μόνον την 1η Ιανουαρίου 1999 (1η Ιανουαρίου 2001 για την Ελλάδα).

Από το 1992, οι τιμές παρουσιάζουν σύγκλιση τόσο στα 15 κράτη μέλη όσο και στα 12 κράτη μέλη. Ωστόσο, το μεγαλύτερο μέρος της σύγκλισης αυτής πραγματοποιήθηκε κατά το πρώτο ήμισυ της δεκαετίας του ενενήντα, και κατά τα πρόσφατα έτη, η σύγκλιση φαίνεται να έχει σταματήσει.

Η σύγκλιση μεταξύ των 15 κρατών μελών φαίνεται ότιπήρξε ελαφρώςψηλότερη απ' ό,τι για τα 12 κράτη μέλη, αλλά οι διαφορές των τιμών εξακολουθούν να είναι μεγαλύτερες στην Ένωση ως σύνολο. Σήμερα, ο συντελεστής διακύμανσης ανέρχεται σε περίπου 15 % για το σύνολο της Ένωσης και σε 12 % για τα 12 κράτη μέλη.

Ο Πίνακας 2 που δείχνει το επίπεδο των τιμών στις τρεις χώρες που δεν συμμετέχουν στην ΟΝΕ σε σχέση με το μέσο όρο των 15 κρατών μελών κατά την περίοδο από το 1990, αποστέλλεται απευθείας στο Αξιότιμο Μέλος του Κοινοβουλίου και στη Γραμματεία του Κοινοβουλίου. Η σύγκλιση των τιμών προς το μέσο όρο της Ένωσηςπήρξε σχετικά έντονη στη Δανία και στη Σουηδία, ενώ το Ηνωμένο Βασίλειο που βρισκόταν κάτω από το μέσο όρο της Ένωσης τονπερέβη.(2) Η σύγκλιση των τιμών μεταξύ των 15 κρατών μελών οφείλεται σε μεγάλο βαθμό στην έντονη σύγκλιση που σημειώθηκε στη Δανία και στη Σουηδία.

(1) Ο συντελεστής διακύμανσης μετρά τη μέση διακύμανση του επιπέδου των τιμών γύρω από το μέσο όρο και είναι ένα μέτρο της διασποράς των τιμών μεταξύ των κρατών μελών. Ο εν λόγω συντελεστής εντοπίστηκε από το Συμβούλιο Ecofin ως ένας από τους διαρθρωτικούς δείκτες της οικονομικής μεταρρύθμισης, για τη μέτρηση της σύγκλισης των τιμών. Για παράδειγμα, ένας συντελεστής διακύμανσης 0,15 σημαίνει ότι κατά μέσο όρο οι τιμές κυμαίνονται κατά ± 15 % γύρω από το μέση διακύμανση. Επομένως, εάν ο συντελεστής διακύμανσης του σχετικού επιπέδου των τιμών για την Ένωση μειώνεται (αυξάνεται) με το χρόνο, τα εθνικά επίπεδα των τιμών στα κράτη μέλη συγκλίνουν (αποκλίνουν).

(2) Πρέπει ναπενθυμισθεί ότι για σκοπούς σύγκρισης, οι τιμές εκφράζονται στο ίδιο νόμισμα (δηλ. σε ευρώ) και ως εκ τούτου, οι τιμές αυτές είναι ευαίσθητες στις συναλλαγματικές διακυμάνσεις μεταξύ του ευρώ και των εθνικών νομισμάτων εκτός της ζώνης του ευρώ.